શહેરી વિસ્તારમાં આવશ્યક સેવાઓમાંની એક સેવા એટલે સીટી બસ સેવા. પરંતુ મનપાના અણધડ વહીવટને કારણે શહેરમાં સીટી બસનું સંચાલન ભૂતકાળમાં યોગ્ય રીતે ન થતા છેલ્લા દસ માસ જેટલા સમયથી સીટી બસ સેવા જામનગરમાં ખોરવાઈ જવા પામી હતી. આથી સ્થાનિકો માત્ર છકડા-રિક્ષાઓને સહારે થઇ ગયા હતા અને મનપા સામે સ્થાનિકોમાં પણ રોષ જોવા મળતો હતો. જેને લઈને અનેકવાર વિપક્ષ વિરોધપ્રદર્શન પણ કરી ચૂક્યું છે. શાશકોએ સીટી બસ અંગે અનેક લોલીપોપ આપ્યા બાદ આખરે આજે જામનગરના જીલ્લાપંચયાત સર્કલથી બપોરે 12:39 કલાકે વિજયમુહર્તમાં શહેરના ધારાસભ્ય વસુબેન ત્રિવેદી અને મેયર સહિતના પદાધિકારીઓ દ્વારા શહેરની દસ સીટી બસ સેવાનો પ્રારંભ કરવામાં આવ્યો.